చంటిగాడు

చంటిగాడు, 2003 నవంబరు 26న విడుదలైన తెలుగు చలనచిత్రం. సూపర్‌హిట్ ఫ్రెండ్స్ బ్యానరులో బి.ఎ. రాజు నిర్మించిన ఈ చిత్రానికి బి. జయ దర్శకత్వం వహించింది. ఇందులో బాలాదిత్య, సుహాసిని, రాజీవ్ కనకాల, ఆహుతి ప్రసాద్ నటించగా, వందేమాతరం శ్రీనివాస్ సంగీతం అందించాడు.

కథా నేపథ్యం 
గ్రామంలోని రాముడి ఆలయంలో వంటరిగా పనిచేస్తున్న ఒక వితంతువు (శరణ్య) కుమారుడైన చంటిగాడు (బాలదిత్య) తన స్నేహితులతో హాయిగా గ్రామంలో గడుపుతుంటాడు. సీతామహాలక్ష్మి (సుహాసిని) ఒక భూస్వామి రెడ్డప్ప (అహుతి ప్రసాద్) కుమార్తె. చంటిగాడు, సుహాసిని తమ 10వ తరగతి పూర్తిచేసి, పట్టణంలోని ఒక కళాశాలలో చేరతారు. ప్రతిరోజూ వారు పడవ ద్వారా ఆ పట్టణానికి వెళ్ళాలి. ఆ సమయంలో సీతామహాలక్ష్మి, చంటిగాడిని చూసి అతనితో ప్రేమలో పడుతుంది. చంటిగాడు కూడా ఆమెను ఇష్టపడతాడు. సీతమహాలక్ష్మిని ఎవరైతే వివాహం చేసుకుంటారో, ఆ వ్యక్తి తల్లి వివాహం తరువాత మరణింస్తుందని  గ్రామంలోని ఆలయ పూజారి చంటిగాడితో చెబుతాడు. సీతామహాలక్ష్మిపై ఉన్న ప్రేమకంటే తన తల్లి జీవితం ముఖ్యమని చంటిగాడు నిర్ణయించుకుంటాడు. తరువాత ఏం జరిగిందన్నది మిగతా కథ.

నటవర్గం 

 బాలాదిత్య
 సుహాసిని
 రాజీవ్ కనకాల
 ఆహుతి ప్రసాద్
 శరణ్య పొన్వణ్ణన్
 ఎల్.బి. శ్రీరామ్
 గౌతంరాజు
 కళ్ళు చిదంబరం
 జూ. రేలంగి
 ఐరన్ లెగ్ శాస్త్రి
 సాయి సురేష్
 ఫణి ప్రసాద్
 తిరుపతి ప్రకాష్
 జెన్నీ
 ఎన్.జె. బిక్షు
 గుండు సుదర్శన్
 చందురెడ్డి
 రాంబాబు
 మిమిక్రి ఫణి
 పవన్
 జగదీష్
 దిల్ రమేష్
 పద్మనాభ సింహ
 గీతా సింగ్

పాటలు 
ఈ సినిమాకు వందేమాతరం శ్రీనివాస్ సంగీతం అందించాడు. భువనచంద్ర, కాసర్ల శ్యామ్‌, పూడి శెట్టిరామ్, జిల్లెళ్ళ వరప్రసాద్ పాటలు రాశారు.

 స్వాతి ముత్యమే - కార్తీక్, ఉష
 ఒక్కసారి పిలిచావంటే - ఉదిత్ నారాయణ్, మహాలక్ష్మీ అయ్యర్
 చిరుగాలిలా - ఎస్. పి. చరణ్, ఉష
 సీతాకోక చిలుకలు - ఎస్.పి. బాలసుబ్రహ్మణ్యం
 కొక్కరకో - శంకర్ మహదేవన్
 లవ్ మీ లవ్ మీ - శ్రేయా ఘోషాల్
 సిగ్గులొలికే సీతాలు - గంగాధర శాస్త్రి, సునీత

మూలాలు

ఇతర లంకెలు 

2003 తెలుగు సినిమాలు
తెలుగు ప్రేమకథ చిత్రాలు
వందేమాతరం శ్రీనివాస్ సంగీతం అందించిన చిత్రాలు
రాజీవ్ కనకాల నటించిన చిత్రాలు
ఆహుతి ప్రసాద్ నటించిన చిత్రాలు
ఎల్. బి. శ్రీరాం నటించిన చిత్రాలు